## Zaključak kojim se obustavlja upravni postupak pokrenut povodom zahtjeva Nadzornog odbora društva Hypo-Leasing Steiermark d.o.o., Zagreb, za izdavanje odobrenja za obavljanje funkcije člana uprave za

### NN 32/2008 (19.3.2008.), Zaključak kojim se obustavlja upravni postupak pokrenut povodom zahtjeva Nadzornog odbora društva Hypo-Leasing Steiermark d.o.o., Zagreb, za izdavanje odobrenja za obavljanje funkcije člana uprave za

# HRVATSKA AGENCIJA ZA NADZOR FINANCIJSKIH USLUGA

**1066**

Na temelju odredbi članka 8. i 19. Zakona o Hrvatskoj agenciji za nadzor
financijskih usluga (»Narodne novine« br. 140/05) i odredbe članka 131. stavak
2. Zakona o općem upravnom postupku (»Narodne novine« br. 53/91, 103/96 – Odluka
Ustavnog suda Republike Hrvatske) u svezi s odredbom članka 21. stavak 2. Zakona
o leasingu (»Narodne novine« br. 135/06), povodom zahtjeva Nadzornog odbora
društva Hypo-Leasing Kroatien d.o.o., Zagreb, Koranska 16, za izdavanje
odobrenja za obavljanje funkcije člana uprave za Christiana Leopolda
Tauchhammera iz Republike Austrije, 9021 Krumpendorf, Eichenweg 6, Uprava
Hrvatske agencije za nadzor financijskih usluga na sjednici održanoj 13. ožujka
2008., donijela je

## ZAKLJUČAK

I.) Obustavlja se upravni postupak pokrenut povodom zahtjeva Nadzornog odbora
društva Hypo-Leasing Kroatien d.o.o., Zagreb, Koranska 16, MBS: 080148732, za
izdavanje odobrenja za obavljanje funkcije člana uprave za Christiana Leopolda
Tauchhammera iz Republike Austrije, 9021 Krumpendorf, Eichenweg 6, rođenog 5.
siječnja 1968. u Klagenfurtu, Republika Austrija.
II.) Ovaj Zaključak objavit će se u »Narodnim novinama«.

```
Obrazloženje
```

Ad I.) Nadzorni odbor društva Hypo-Leasing Kroatien d.o.o., Zagreb, Koranska 16,
MBS: 080148732, (dalje u tekstu: Društvo) pozivajući se na odredbu članka 21.
stavak 2. Zakona o leasingu (»Narodne novine« br. 135/06, dalje u tekstu: Zakon)
podnio je Hrvatskoj agenciji za nadzor financijskih usluga (dalje u tekstu:
Agencija) 5. travnja 2007., te dopunama od 16. svibnja 2007., 31. svibnja 2007.,
4. lipnja 2007., 12. lipnja 2007., 5. srpnja 2007., 16. kolovoza 2007., 21.
studenoga 2007., te 25. veljače 2008., zahtjev za izdavanje odobrenja za
obavljanje funkcije člana uprave za Christiana Leopolda Tauchhammera iz
Republike Austrije, 9021 Krumpendorf, Eichenweg 6, rođenog 5. siječnja 1968. u
Klagenfurtu, Republika Austrija.
Tijekom postupka radi odlučivanja o navedenom zahtjevu, Nadzorni odbor Društva
je 7. ožujka 2008. dostavio Agenciji podnesak kojim izjavljuje da odustaje od
zahtjeva za izdavanje odobrenja za obavljanje funkcije člana uprave za
Christiana Leopolda Tauchhammera iz Republike Austrije, 9021 Krumpendorf,
Eichenweg 6, rođenog 5. siječnja 1968. u Klagenfurtu, Republika Austrija.
Odredbom članka 131. stavka 1. i 2. Zakona o općem upravnom postupku propisano
je da stranka može odustati od svog zahtjeva u tijeku cijelog postupka, a u tom
slučaju tijelo koje vodi postupak donijeti će zaključak kojim se obustavlja
postupak pokrenut po zahtjevu stranke.
Do donošenja ovog Zaključka, podnositelj zahtjeva nije opozvao svoj odustanak od
zahtjeva, pa se u smislu odredbe članka 132. stavak 1. Zakona o općem upravnom
postupku, ima smatrati da je odustao od zahtjeva.
Slijedom iznesenog, na temelju odredbi članka 131. stavak 1. i 2. Zakona o općem
upravnom postupku u svezi s odredbom članka 21. stavak 2. Zakona, odlučeno je
kao u točki I. izrijeke ovog Zaključka.
Ad II.) Na temelju odredbe članka 8. stavak 3. Zakona o Hrvatskoj agenciji za
nadzor financijskih usluga, ovaj Zaključak će se objaviti u »Narodnim novinama«.

UPUTA O PRAVNOM LIJEKU

Protiv ovoga Zaključka, žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Zaključka.

Klasa: UP/I-451-01/07-02/88
Urbroj: 326-114-08-13
Zagreb, 13. ožujka 2008.

Predsjednik Uprave
**Ante Samodol**, v. r.

Ostalo, NN 32/2008-1066